laion/Wikipedia-Exotic huggingface dataset:
Meteoroloogilised aastaajad

Meteoroloogilised ehk kalendaarsed/kalendrilised aastaajad on kokkuleppeline aastaaegade jaotus täiskuude kaupa, mida kasutatakse raamatupidamisvõttena aastaaegadest kokkuvõtete tegemiseks, näiteks keskmise temperatuuri arvutamiseks. Inglise keeles kasutatakse väljendit klimaatiliste aastaaegade kohta, mistõttu võidakse vahel tõlkeartiklites kasutada seda terminit valesti. Põhjapoolkeral arvestatakse meteoroloogilisi aastaaegu järgmiselt: kevad: märts, aprill, mai suvi: juuni, juuli, august sügis: september, oktoober, november talv: detsember, jaanuar, veebruar aastaajad klimaatilised aastaajad fenoloogilised aastaajad Jüri Kamenik (09.03.2017). "Veel kord aastaaegade määratlemisest". Maaelu. Vaadatud 18.03.2019. "Kevad". Riigi Ilmateenistus. 19.02.2019. Vaadatud 18.03.2019. Ain Kallis (6.06.2009). "Milline on Eestimaa kõige kõigem suvi?". Ilmajaam.ee. Vaadatud 18.03.2019. "Sügis". Riigi Ilmateenistus. 12.10.2018. Vaadatud 18.03.2019. "Talv". Riigi Ilmateenistus. 16.11.2018. Vaadatud 18.03.2019.
Rabatt

Rabatt (saksa keeles rabatte, hollandi rabat) on pikk kitsas ristkülikukujuline lillepeenar, mis paikneb jalgtee või piirdeaia ääres ning mida kasutatakse dekoratiivse elemendina maastikuarhitektuuris. Rabatt on tavaliselt ristkülikukujuline, laiusega 2–3 meetrit ja sisaldab üht või mitut lillesorti. Proportsioonid on reeglina 1:3, seega 50 cm lai rabatt peaks olema vähemalt 150 cm pikk (see reegel kehtib ristkülikukujuliste rabattide puhul). Jalgtee ääres paiknev rabatt võib olla suvalise pikkuse ja laiusega. Sageli on lillepeenar väga pikk, ulatudes mõnikord 10 meetrini, siis tehakse lillepeenra sisse vahekäigud või istutatakse üksikuid lilli. Rabatte võib olla kaht tüüpi: ühepoolsed (mitmeastmelised) ja kahepoolsed (üheastmelised ning kaheastmelised). Ühepoolsetel rabattidel on üks ilus vaade ja tavaliselt paigutatakse need seina ja piirdeaia äärde. Tagaplaanil kasvavad kõrged taimed, keskel madalama kõrgusega taimed ja ees pinnakattetaimed (nt dekoratiivne muru). Sel moel moodustub mitmeastmeline rabatt. Kahepoolsed rabatid on igalt poolt vaadeldavad. Tihti istutatakse neid kaunistama pargiteid või alleesid. Kahepoolsel rabatil võivad kõik taimed olla ühekõrgused või siis keskel kõrged taimed ja ääres madalad. Rabattides kasutatakse ühe- või mitmeaastaseid taimi. Võib kasutada suvelilli, püsililli või ravimtaimi. Tihti istutatakse lilled (geomeetrilise) mustrina. Viimasel ajal vormistatakse rabatte ka vabastiilis, mis on mustrita ning kuhu istutatakse madalaid põõsaid. http://landshaftdizajn.ru/rabatka/ 19.03.2019 https://www.pinterest.ch/pin/751960469007111680// 24.03.2019 https://fermilon.ru/landshaftnyj-dizajn/ozelenenie/rabatka-na-dache.html/ (vaadatud 04.04.2019)
Jõempa

Jõempa on küla Saare maakonnas Saaremaa vallas. Aastatel 2014–2017 (kuni Eesti omavalitsuste haldusreformini) asus küla Lääne-Saare vallas. 2014. aastani kuulus ta Kärla valda. Jõempa kurisute kaitseala Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 9.06.2014.
Eesti Maastikuarhitektuuri Üliõpilaste Selts

Eesti Maastikuarhitektuuri Üliõpilaste Selts, lühend EMÜS, (inglise keeles Estonian Landscape Architecture Student Organisation, lühend ELASO) on 1999. aastal loodud mittetulundusühing. Selts ühendab Eesti maastikuarhitektuuri üliõpilasi, pakkudes võimalust kaasa rääkida oma eriala edendamises ning praktiseerida õpitut väljaspool ülikooli. Selts annab liikmetele kasulikke teadmisi ja palju väärtuslikke mälestusi ülikooli ajast. Visioon on vormida erialameistreid ja ruumiteadlikke inimesi, kes loovad kvaliteetset ja jätkusuutlikku elukeskkonda. Missioon on ühendada maastikuarhitektuurist huvitatud inimesi ja pakkuda erinevaid tegevusalasid: esindada maastikuarhitektuuri üliõpilaste huve eriala õpetavates kõrgkoolides, riigi-, võimu- ning teistes ühiskondlikes ja üliõpilasorganisatsioonides nii kodu- kui ka välismaal; erialaseid tutvusi ja sõpruskonda; erialaste oskuste arendamist ja silmaringi avardamist; praktilisi väljundeid; ettepanekuid õppetöö edendamiseks; eriala populariseerimist meedia vahendusel; sidemete ja koostöö arendamine teiste organisatsioonidega; üliõpilasvahetuse hoogustamist; maastikuarhitektuuri eriala üliõpilaste seltsielu korraldamist. EMÜSi juhatus koosneb presidendist, raamatupidajast, asepresidendist, kommunikatsioonijuhist, projektijuhist ja välissekretärist. Kodulehel on ka ülevaade liikmetest ja vilistlastest. Seltsil on olemas oma põhikiri ja kodukord. EMÜS korraldab erialaseid ja kooliga seotud üritusi ja konkursse nii oma liikmetele kui ka teistele. Kõikidest seltsi tegevustest annab ülevaate seltsi blogi ning mitmetele üritustele pakub nostalgiatunnet ka galerii. Aprill on ülemaailmne maastikuarhitektuurikuu. EMÜS korraldab selle puhul igal aastal aprillikuu üritustesarja. Selle eesmärk on märgata ise ja aidata ümbritsevatel inimestel näha maastikku ning panna mõtlema, mida igaüks saab selle jätkusuutlikuks arenguks teha. ELASA ehk Euroopa Maastikuarhitektuuri Õpilaste Ühendus (eng. European Landscape Architecture Student Association) ühendab Euroopa riikide maastikuarhitektuuri õpilasi. Tavaliselt toimub iga aasta kaks kohtumist eri riikides. Niiöelda "mini-meeting" leiab aset kevadel ning varieerub pikkuses, osalejate arvus ja tegevustes. Iga-aastane koosolek toimub suvel ja kestab tavaliselt 14 päeva. Maastikuarhitektuur Eesti Maastikuarhitektide Liit Maastikuarhitekt https://web.archive.org/web/20200921085217/https://emuye.ee/seltsid/, vaadatud 18.03.19 http://www.emys.ee/organization, vaadatud 18.03.19 http://www.emys.ee/info, vaadatud 18.03.19 http://www.emys.ee/info/juhatus, vaadatud 18.03.19 http://www.emys.ee/aprill, vaadatud 18.03.19 https://web.archive.org/web/20160402043836/http://elasa.org/about-2/elasa-mini-meetings/, vaadatud 18.03.19
Pollar

Pollar on post või postipaar ujuvvahendi tekil või kail ujuvvahendi kinnitusotste kinnitamiseks sildumisel. Samuti linnade tänavaruumis paigaldatakse pollareid tänavate äärde või sõiduradade vahele liikluse suunamiseks või tõkestamiseks. 17. ja 18. sajandil kasutati vanu kahureid pollaritena kaide ääres, et aidata laevu kinnitada. Kahur kaevati maa sisse, koonus allpool, sügavusse umbes poole või kaks kolmandikku nende pikkusest, jättes tagumise otsa maapinnale millele sai trosse kinnitada. Selliseid suurtükke võib tänapäeval ka veel leida. 19. sajandist pärinevad pollarid olid sihtotstarbelised ja pärisidki varasemast ajast "kahurite" kuju. Merenduses jagunevad pollarid asukoha järgi kaipollarites ja pardapollariteks. Pollarid on valmistatud tavaliselt hästi vastupidavatena kas metallist (näiteks malmist) või puulaevadel sageli ka puust. Postide arvu järgi eristatakse ühe- ja kahepostilisi pollareid. Väiksematel laevadel kasutatakse ühtlasi ristpollareid ehk piitenge, kus posti (poste) läbib keskelt horisontaalne tala. Kahepostilistele pollaritele ja ka ühepostilisele ristpollarile seotakse kinnitusotsad kaheksatena. Sidumist alustatakse klüüsist või knaabist kaugemale jääva posti või külje poolt. Kahepostilisele ristpollarile kaheksaid sidudes pannakse kinnitusots horisontaaltala otste alt läbi. Pollarile seotud otsaringi või välpa nimetatakse lengiks. Merendustraditsioonide kohaselt on taunitud laevas pollaril istumist, võrdsustades seda "pootsmanile päheistumisega". Knaap Klüüs Kiip Sildumine Peel Pollar Merevikis
Kandla

Kandla on küla Saare maakonnas Saaremaa vallas. Aastatel 2014–2017 (kuni Eesti omavalitsuste haldusreformini) asus küla Lääne-Saare vallas, 2014. aastani kuulus ta Kärla valda. Kandla mõis Kandla oja Statistikaamet, vaadatud 10.11.2020. Eesti haldus- ja asustusjaotuse klassifikaator, vaadatud 9.06.2014.
Doonau kanal

Doonau kanal (saksa keeles Donaukanal) oli ürgne Doonau jõe haru Viini kesklinna kohal, mida on alates 1598. aastast reguleeritud kui kanalit. See on 17,3 kilomeetrit pikk ning erinevalt peajõest piirneb selle paremkallas vanalinnaga ehk Innere Stadtiga, mille lõunaküljelt suubub mõlemalt poolt seinastatud kanalisse Viini jõgi. Schwimmtor Uus-Doonau Doonau  Doonau kanal – pildid, videod ja helifailid Wikimedia Commonsis
Karida

Karida on küla Saare maakonnas Saaremaa vallas. Aastatel 2014–2017 (kuni Eesti omavalitsuste haldusreformini) asus küla Lääne-Saare vallas, 2014. aastani kuulus ta Kärla valda. Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 9.06.2014.
Skyrunning

Skyrunning on maastikujooks mägedes minimaalselt 2000 meetri kõrgusel merepinnast. Vastavalt reeglitele on distantsi minimaalne keskmine kalle 6%, see peab sisaldama 30% kaldega lõike, kuid üldine raskusaste ei tohi ületada mägironimise 2. kategooriat (UIAA süsteem). Kasutada võib keppe, naastudega jalanõusid ja käsi. Mõnel võistlusel võib olla kohustuslik varustus, nagu näiteks kindad. Skyrunning'u distantsid maailmameistrivõistlustel: UIAA/ tabel: Jaan Künnap. "Raskuskategooriate võrdlustabe". Vaadatud 18.03.2019. Management Committee subsequent to ISF Annual General Assembly (14.10.2019). "International Skyrunning Federation Rules". Vaadatud 18.03.2019. International Skyrunning Federation website
Viini jõgi

Viini jõgi (saksa keeles Wienfluss) on 34 kilomeetri pikkune jõgi, mis voolab 15 kilomeetri ulatuses läbi Austria pealinna Viini. Wienerwaldi lääneosas Rekawinkeli lähistelt lähtuv jõgi suubub Mandri-Euroopa pikkuselt teise jõe Doonau kanaldatud harusse Donaukanalisse. Jõe paremkaldal asub Schönbrunni palee esine väljak, vasakkaldal suudmes vanalinn Innere Stadt. Jõge võivad kevaditi tabada üleujutused.  Viini jõgi – pildid, videod ja helifailid Wikimedia Commonsis
Nomina Anatomica Veterinaria

Nomina Anatomica Veterinaria (lühend NAV) on rahvusvaheline veterinaariaanatoomia nomenklatuur. NAVi koostab asjakohane komitee (International Committee on Veterinary Gross Anatomical Nomenclature). NAV kinnitati 1967 Pariisis. NAVi trükid: Nomina Anatomica Veterinaria (NAV) aastast 1967 Nomina Anatomica Veterinaria (NAV) 2. trükk aastast 1972 Nomina Anatomica Veterinaria (NAV) 3. trükk aastast 1983 Nomina Anatomica Veterinaria (NAV) 4. trükk aastast 1994 Nomina Anatomica Veterinaria (NAV) 5. trükk, aastast 2005 Nomina Anatomica Veterinaria (NAV) 5., täiendatud trükk, aastast 2012 NAVi nomenklatuur langeb inimese anatoomiaga suurelt jaolt kokku, nii et vastastikune arusaamine on tagatud, isegi selle hinnaga, et mõned nimetused on vähemõttekad. Näiteks musculus teres major (suur ümarlihas) on inimesel küll ümar, teistel imetajatel aga pigem paelakujuline, kuid kannab siiski sama nime. Ainult anatoomilised asenditähistused on NAVis ja Pariisi anatoomianomenklatuuris (PNA) lahknevad. NAVil on veel see eripära, et ta hoidub järjekindlalt eponüümide kasutamisest. Nomina Anatomica Nomina Anatomica Avium Nomina Embryologica Veterinaria Ernits et al 2013 Council of Biology Editors 1994:454 Hutchinson,Greider 2002:90 "Arhiivikoopia" (PDF). Originaali (PDF) arhiivikoopia seisuga 31. oktoober 2007. Vaadatud 18. märtsil 2019.{{netiviide}}: CS1 hooldus: arhiivikoopia kasutusel pealkirjana (link) "Arhiivikoopia" (PDF). Originaali (PDF) arhiivikoopia seisuga 8. detsember 2013. Vaadatud 18. märtsil 2019.{{netiviide}}: CS1 hooldus: arhiivikoopia kasutusel pealkirjana (link)
DeAndre Yedlin

DeAndre Roselle Yedlin (sündinud 9. juulil 1993 Seattle'is) on USA jalgpallur, kes mängib paremkaitsjana Major League Socceri klubis Inter Miami ja USA jalgpallikoondises. Ta alustas klubikarjääri kodulinnas Seattle Soundersis. Major League Socceris (MLS) tegi ta debüüdi 2013. aastal. Samal aastal valiti ta USA aasta parimaks noormängijaks. Aastatel 2013 ja 2014 valiti Yedlin MLS-i tähtede mängule. 2014. aasta augustis sõlmis ta lepingu Inglismaa kõrgliigag klubiga Tottenham Hotspur, kuid tegi klubi põhimeeskonnas vaid ühe mängu, 11. aprillil 2015 liigamängus Aston Villa vastu. Järgmisel hooajal mängis ta laenul Sunderlandis. 2016. aasta augustis sõlmis ta viieaastase lepingu Inglismaa klubiga Newcastle United. Hooajal 2016–17 tuli ta klubiga esiliiga võitjaks ja tõusis kõrgliigasse. Esimese värava Inglismaa kõrgliigas lõi ta 1. septembril 2018 mängus Manchester City vastu. 2021. aasta veebruaris sõlmis ta kahe ja poole aasta pikkuse lepingu Türgi kõrgliigaklubiga Galatasaray. 2022. aasta jaanuaris tema lepingu osapoolte kokkuleppel lõpetati. Järgmisel kuul sõlmis ta nelja-aastase lepingu Inter Miamiga. USA jalgpallikoondises debüteeris Yedlin 1. veebruaril 2014 sõprusmängus Lõuna-Korea vastu. Ta on kuulunud USA koondisse 2014. aasta maailmameistrivõistlustel, 2015. aasta CONCACAF Gold Cupil ja 2016. aasta Copa América Centenariol. Seattle Sounders MLS Supporters' Shield: 2014 Lamar Hunt U.S. Open Cup: 2014 Newcastle United EFL Championship: 2016–17 "Inter Miami CF Signs U.S. Men's National Team Defender DeAndre Yedlin". www.intermiamicf.com. Vaadatud 2. veebruaril 2022.  DeAndre Yedlin – pildid, videod ja helifailid Wikimedia Commonsis
Kärla-Kirikuküla

Kärla-Kirikuküla on küla Saare maakonnas Saaremaa vallas. Aastatel 2014–2017 (kuni Eesti omavalitsuste haldusreformini) asus küla Lääne-Saare vallas. 2014. aastani kuulus küla Kärla valda ja kandis nime Kirikuküla. Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 9.06.2014.
Maurizio Sarri

Maurizio Sarri (sündinud 10. jaanuaril 1959 Napolis) on Itaalia jalgpallitreener. Aastatel 2015–2018 töötas Maurizio Sarri Napoli peatreenerina. Seejärel töötas ta 2018–2019 Londoni Chelsea peatreenerina ja võitis klubiga UEFA Euroopa Liiga. Aastatel 2019–2020 oli ta Torino Juventuse peatreener.
Innere Stadt

Innere Stadt ('siselinn') on Austria pealinna Viini esimene ringkond. Seda piirab kirdes Doonau kanal ja kagus Viini jõgi. Ringkonnas asub suurem osa UNESCO maailmapärandi nimistusse kantud Viini ajaloolisest keskusest. Enne 19. sajandi keskpaika moodustas peaaegu kogu Viini linna territooriumi praegune Innere Stadt. Linnulennuvaade siselinnale (akvarell 1904) Nürnbergi kroonika puulõige aastast 1493 Viin 1683. aastal Innere Stadti kaart (1830) Albertina Burgtheater Graben Hofburg Kapuzinergruft Kärntner Straße Lutherische Stadtkirche Kunsthistorisches Museum Viini loodusmuuseum Maria am Gestade Maria Theresia väljak Maria-Theresien-Platz Palais Ephrussi Pestsäule Viini Püha Peetruse kirik Ruprechtskirche Schottenstift Stadtpark Stephansdom Viini raekoda Viini raekojaplats Secession Viini Riigiooper Virgilkapelle Austria parlamendihoone Justizpalast Viini ülikooli peahoone Volksgarten Viini ringtee Innere Stadt (Graz) Statistik Austria - Bevölkerung zu Jahresbeginn 2002–2020 nach Gemeinden (Gebietsstand 1.1.2020), vaadatud 9.02.2021.  Innere Stadt – pildid, videod ja helifailid Wikimedia Commonsis
Õpipoiss

Õpipoiss on mingit ametit praktikas õppiv isik. Endisajal nimetati õpipoisiks käsitöölist, kes õppis oma ametit meistri juures. Kui meister õpipoissi edutas, siis sai temast sell. "Eesti keele seletavas sõnaraamatus" (vaadatud 16.03.2019)
Joaquín Caparrós

Joaquín de Jesús Caparrós Camino (sündinud 15. oktoobril 1955 Utreras) on Hispaania jalgpallitreener. Pärast lühikest jalgpallurikarjääri alustas Caparrós 1980. aastatel tööd treenerina. Ta on olnud muuhulgas Hispaania klubide Villarreali (1999), Deportivo La Coruña (2005–2007), Athletic Bilbao (2007–2011), Mallorca (2011–2013), Levante (2013–2014), Granada (2014–2015) ja Osasuna (2016–2017), Šveitsi klubi Neuchâtel Xamaxi (2011) ning Katari klubi Al Ahli peatreener. 2019. aasta märtsis määrati Caparrós pärast Pablo Machíni vallandamist hooaja lõpuni Sevilla ajutiseks peatreeneriks. Aastatel 2000–2005 oli Caparrós olnud ka Sevilla peatreener. Alates 2020. aasta märtsist on Caparrós Armeenia jalgpallikoondise peatreener.
Võlaõigusseadus

Võlaõigusseadus (lühend VÕS) on Eesti Vabariigi seadus, mis sätestab võlaõigusega seonduva. Seadus võeti vastu 29. septembril 2001 ja see jõustus 1. juulil 2002. https://www.riigiteataja.ee/akt/961235?leiaKehtiv (vaadatud 16.03.2019) Seadus eRTis
Fenoloogilised aastaajad

Fenoloogilised aastaajad on aastaaegade jaotamise viis elus- ja eluta looduses esinevate sesoonsete muutuste ehk fenofaaside järgi. Fenofaaside alguskuupäevade järgi saab moodustada fenoloogilise kalendri, mis on lähedalt seotud ilmastiku muutustega, kuid siiski ei ole fenoloogilised aastaajad päris samad mis klimaatilised aastaajad. Inglise keeles nimetatakse neid ökoloogilisteks aastaaegadeks. Eeltalv algab esimese lume tulekuga talv saabub püsiva lumikatte tekkimisega, taimed on puhkeseisundis, loomade elutegevus aeglustub kevadtalv: püsiv lumikate, selged ilmad, tedre- ja metsisemängu aeg, künnivarese saabumine, tihaste laulmine, metsloomad elavnevad varakevad: lumi sulab, kasemahl jookseb, kask, sarapuu, sinilill õitsevad, talirukis hakkab kasvama kevad: algab vahtra õitsemahakkamisega, sel ajal õitseb enamik taimeliike ja puid, saabuvad rändlinnud, poegivad loomad suvi: algab õunapuude õitsemahakkamise, rukki loomise ja piiritaja saabumisega, lõpeb lehtede langemise ja esimeste öökülmadega südasuvi: algab pärast jaanipäeva pärna õitsemise ajal, kui ööpäeva keskmine temperatuur on üle 15 °C, valmivad suviõunad ja karusmarjad, lõpeb ilmade halvenemise, päevade lühenemise ja pimedate ööde tulekuga sügis: algab ilmade jahenemise ja öö pikenemisega. Sel ajal kogunevad ja lahkuvad rändlinnud, lehed värvuvad, koristatakse teravilju hilissügis: algab lehtede varisemise ning hanede ja luikede suurrändega, lõpeb talirukki kasv, koevad siig, lõhe ja meriforell, lõpeb esimese suure lume tulekuga Kui seada kindlate fenofaaside kuupäevad kaardile, ilmnevad teatud seaduspärad looduse arengus. Üldiselt liiguvad fenofaasid 3-6 päeva 100 km kohta, sõltudes muidugi ka keskmisest õhutemperatuurist. Faasid levivad lõunast põhja, kaldudes Läänemere temperatuuri või Pandivere kõrgustiku mõjul kirde või loode suunas. Kõrgustikel pidurdub fenoloogiline areng 1-3 päeva 100 meetri kohta, mida on eriti näha lume sulamise ajal. Fenoloogilise arengu kiiruse järgi eristub piirkonniti neli piirkonda: 1) Lõuna-Eesti, 2) Läänemere mõju all Lääne- ja Kesk-Eesti, 3) Lääne-Eesti saared, 4) Kirde-Eesti. Lisaks piirkondlikele erinevustele uuritakse fenoloogiliste sündmuste muutust aastate lõikes. Nii on selgunud, et looduse kevadine ja suvine areng on viimase poolsajandi jooksul 2-5 päeva varasemaks nihkunud, kiirenedes eriti viimastel aastatel. aastaajad klimaatilised aastaajad meteoroloogilised aastaajad pööripäev Rein Ahas (2002). "Eesti fenoloogiline kalender". Eesti entsüklopeedia. Vaadatud 18.03.2019. Jüri Kamenik (09.03.2017). "Veel kord aastaaegade määratlemisest". Maaelu. Vaadatud 15.10.2019.
Püha Stefanuse katedraal

Püha Stefanuse katedraal (saksa keeles Stephansdom) on romaani ja gooti stiilis ehitatud katedraal Austrias Viini vanalinnas Innere Stadtis. See on Viini roomakatoliku peapiiskopkonna (ladina keeles Archidioecesis Viennensis) peakirik, Viini peapiiskopi aujärje asupaik. Katedraali ehitamist alustati romaani stiilis 1137. aastal. 1359. aastal algas selle laiendamine gooti stiilis. Lõpliku kuju omandas kirik 1511. aastal. Katedraal on ehitatud heledast lubjakivist, mis on aja jooksul tumenenud. Selle pikkus on 198,2 m ja laius 62 m. Lõunapoolse torni kõrgus on 136,44 m ja põhjapoolse torni kõrgus 68,3 m. Katuseharja kõrgus kesklöövi kohal on 60 m.  Püha Stefanuse katedraal – pildid, videod ja helifailid Wikimedia Commonsis
Muusikapäev

Muusikapäev võib tähendada järgmist: rahvusvaheline muusikapäev (International Music Day), toimub 1. oktoobril Fête de la Musique (prantsuse keeles, inglise keeles World Music Day), toimub 21. juunil Eesti muusikapäev (1909 Tartus) Tartu muusikapäevad (1979-1991 Tartus)
Kärla-Kulli

Kärla-Kulli on küla Saaremaal Saaremaa vallas. Aastatel 2014–2017 (kuni Eesti omavalitsuste haldusreformini) asus küla Lääne-Saare vallas. Küla kuulus 2014. aastani Kärla valda ja kandis nime Kulli. Eesti 2011. aasta rahvaloendus, vaadatud 14.07.2014. Eesti haldus- ja asustusjaotuse klassifikaator, vaadatud 9.06.2014.
Narva (perekonnanimi)

Narva on perekonnanimi. Jaan Narva (sündinud 1958), eesti maletaja Regina Narva (sündinud 1970), eesti maletaja Triin Narva (sündinud 1994), eesti maletaja
Niva

Niva võib tähendada järgmist: Niva (auto) (ka Lada Niva, ka VAZ 2121), automark Chevrolet Niva (VAZ 2123), automark Niva (Pihkva oblast), küla Venemaal Pihkva oblastis Niva oli populaarne nädalaajakiri, mis ilmus Venemaal 19. sajandi keskpaigast 20. sajandi alguseni Bolšaja Niva Dolgaja Niva
Le Youth

Wes James, esienejanimega Le Youth, on Ameerika elektroonilise tantsumuusika DJ ja produtsent. Ta on tuntud 1990. aastate R&B- ja house- muusika kombineerimise poolest. Wesil oli oma raadiosaade "Le Youth's Friday Night House Party", mida edastas Capital Xtra. James kasvas üles Ohios, kuid nüüd elab Los Angeleses. Wes pälvis internetis tähelepanu, kui ta avaldas Soundcloudis laulu "Cool", mida kuulati ühe nädala jooksul 200 000 korda. See laul sisaldab fragmente Cassie Ventura loost "Me & U". Plaadifirma Ultra Records võttis Le Youthiga ühendust ja andis laulu "Cool" singlina välja. Muusikavideo režissöör oli Renata Raksha ning video ilmus 9. aprill 2013. Samanimeline "Cool EP" ilmus 2013. aasta 2. juulil. 22. juulil kuulutas BBC Radio 1 "Cool EP" nädala plaadiks. ''Cool'' (2013) ''Dance with Me'' (koos Dominique Young Uniquega) (2014) ''Feel Your Love'' (koos Javeoniga) (2014) ''Real'' (2015) ''Touch'' (2015) ''Boomerang'' (koos Tay Beckhamiga) (2016) ''If You're Leaving'' (koos Sydniega) (2016) ''Clap Your Hands'' (koos Ava Maxiga) (2017) ''Stay'' (koos Karen Hardingiga) (2018)
Tuvifotograafia

Tuvifotograafia on 1907. aastal saksa apteekri Julius Neubronneri leiutatud aerofotograafia tehnika. Võtte tegemiseks kasutati sel ajal aegvõtte tehnikat. Neubronner kasutas tuvisid ka ravimite kättetoimetamisel. Sõjatuvi "Dr Julius Neubronner's Miniature Pigeon Camera" (inglise). Vaadatud 18.03.2019. Olivier Berger, Rapport concernant le traitement de conservation-restauration d'une série de petits appareils photographiques pour pigeons, 2008 (võrguväljaanne, arhiiveeritud allikas) Laurent Lagneau. Des pigeons dans la guerre, 10. november 2008 Hildebrandt, Alfred (1907). Die Luftschiffart nach ihrer geschichtlichen und gegenwärtigen Entwicklung (PDF) (saksa). München: Oldenbourg. Vaadatud 18.03.2019.  Tuvifotograafia – pildid, videod ja helifailid Wikimedia Commonsis
Boeing 747-8

Boeing 747-8 on laiakereline lennuk, mille töötas välja Boeing Commercial Airplanes. See kuulutati välja 2005. aastal. 747-8 on kolmas generatsioon 747 lennukitüübist, millel on pikem kere, ümber disainitud tiivad, uued mootorid ja parem tõhusus. 747-8 on suurim versioon 747 lennukitüübist, suurim kommertslennuk, mis on valmistatud Ameerika Ühendriikides ja see on ka pikim reisilennuk maailmas. 747-8 lennukitüüpi on kahte varianti: 747-8 Intercontinental (747-8I) reisijateveoks ja 747-8 Freighter (747-8F) kaubaveoks. 747-8F lennuki esmalend toimus 8. veebruaril 2010, sellele järgnes 747-8I 20. märtsil 2011. Esimene 747-8F võeti vastu Cargoluxi poolt 2011. aasta oktoobris ning reisilennuki mudeleid hakati vastu võtma 2012. aastal. 2018. aasta detsembri seisuga on Boeing 747-8 lennukitüübile esitatud 154 tellimust: 107 kaubalennuki versioonile ja 47 reisilennuki versioonile. Boeing 747 Boeingu kodulehel boeing.com (inglise keeles)
Kuuse

Kuuse on küla Saare maakonnas Saaremaa vallas. Aastatel 2014–2017 (kuni Eesti omavalitsuste haldusreformini) asus küla Lääne-Saare vallas. Kuuse külas asub RMK Saaremaa metskonna keskus. Eesti külade loend Maa-amet, vaadatud 21.11.2020. Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 9.06.2014.
Adrenokortikotroopne hormoon

Adrenokortikotroopne hormoon (ka ACTH, adrenokortikotropiin ja kortikotropiin) on ajuripatsi eessagaras sünteesitav peptiidhormoon. Adrenokortikotroopne hormoon koosneb 39 aminohappest. ACTH funktsioon on neerupealise koores glükokortikoidide tootmise ja sekretsiooni ergutamine. Nõristust stimuleerib hüpotalamuse kortikotropiini vabastav hormoon (CRH), füüsiline treening, stress ja valu. ACTH sekretsioon varieerub ööpäeva jooksul suures ulatuses, olles maksimaalne hommikul ja minimaalne õhtul. "Adrenokortikotroopne hormoon (P-ACTH)" (PDF). www.kliinikum.ee.[alaline kõdulink] "Adrenokortikotroopne hormoon (ACTH)". www.regionaalhaigla.ee.